**Andrew Strong** (født 14. november 1973) er en irsk sanger og sønn av den irske musikeren og sanginstruktøren Robert (Rob) Strong. Han er født i Dublin men vokste opp i Omagh, County Tyrone, Nord-Irland, (hvor faren bodde mens han opptrådte med et showband), og Naas, County Kildare, Irland.

Han spilte hovedrollen som Deco Cuffe i kultfilmen The Commitments fra 1991 basert på boken av Roddy Doyle, til tross for at han bare var 16 på den tiden. I 1992 ble han nominert til BAFTA-prisen for beste skuespiller for sin opptreden i The Commitments, og som en del av besetningen mottok han en nominasjon til Grammy-prisen for beste pop opptreden av en duo eller gruppe med vokal.

Siden den gang har Strong gitt ut en rekke album, inkludert et som fikk platinaplate, og turnert med artister som The Rolling Stones, Elton John, Prince, Lenny Kravitz og Bryan Adams.

I 2003 dannet Strong The Bone Yard Boys med Bent Larsen Petersen, et partnerskap som varer ennå (2022). Musikken til Bone Yard Boys er mer moderne med påvirkninger fra Bowie, U2, Soundgarden og Sly.

Han skrev «When I'm Coming Home» som han spilte inn i Los Angeles, for Susanne Bier sin film *Brødre* (2004).

Strong opptrådte med den originale rollebesetningen til The Commitments på 20-års jubileumskonserter, fire show som ble avsluttet med konsert i O2 Arena i Dublin i mars 2011. Totalt 24 000 mennesker så showene og de donerte også 30 000 euro til Irish Cancer Society. Andrew Strong turnerer ikke med The Stars From The Commitments, et band med ni medlemmer som har base i Dublin.

Han har i alle år holdt konserter og turnert, fremførte han konserter i Danmark, Tyskland, Frankrike og Australia.

Diskografi
----------

* 1993 - *Strong*
* 2000 - *Out of Time*
* 2002 - *Gypsy' Kiss*
* 2005 - *Greatest Hits*
* 2013 - *The Commitments Years and beyond*

Referanser
----------

1. ↑   Social Networks and Archival Context, SNAC Ark-ID w6044j9c, besøkt 9. oktober 2017[Hentet fra Wikidata]
2. ↑   Internet Movie Database, IMDb-ID nm0834941, besøkt 21. juli 2015[Hentet fra Wikidata]
3. ↑   irishamerica.com[Hentet fra Wikidata]
4. 1 2 3 4  «Biography | Andrew Strong». *www.andrewstrong.com*. Besøkt 8. september 2022.
5. ↑  «Andrew Strong». *Discogs* **(engelsk)**. Besøkt 8. september 2022.
6. ↑  «Film in 1992 | BAFTA Awards». *awards.bafta.org*. Besøkt 8. september 2022.
7. ↑  Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link; Print (9. januar 1992). «THE GRAMMY NOMINATIONS». *Los Angeles Times* **(engelsk)**. Besøkt 8. september 2022.

Eksterne lenker
---------------

* (en) Offisielt nettsted Rediger på Wikidata
* (en) Andrew Strong på Internet Movie Database Rediger på Wikidata
* (en) Andrew Strong på Apple Music Rediger på Wikidata

* (en) Andrew Strong på Discogs Rediger på Wikidata

* (en) Andrew Strong på MusicBrainz Rediger på Wikidata

* (en) Andrew Strong på Spotify Rediger på Wikidata

* (en) Andrew Strong på Songkick Rediger på Wikidata

* (en) Andrew Strong på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BBC Things **·** MusicBrainz **·** Discogs **·** AllMusic
 |